नौकरी पाने 26 की उम्र में 13 साल का अनुभव बात आम हुई तो सुधार कर जारी की दूसरी सूची
महिला बाल विकास विभाग के सखी वन स्टाप सेंटर के लिए की जा रही भर्ती में चहेते को नौकरी देने का मामला सामने आया है। आइटी वर्कर के पद के लिए मंगलवार को जो चयन सूची जारी की गई, उसमें 26 साल की उम्र वाले उम्मीदवार को 13 सालों का अनुभव दिखाकर चयनित कर लिया गया था लेकिन जब इसकी पोल खुली तो बुधवार को दोबारा से चयन सूची जारी कर भूल सुधारी गई है।
जिले में महिला बाल विकास विभाग द्वारा सखी वन स्टाप सेंटर शुरू किया जा रहा है। इसके लिए विभिन्न पदों में भर्ती की जा रही है। फरवरी महीने में इन पदों के लिए विभाग ने विज्ञापन सूचना प्रकाशित की थी। विज्ञापन के अनुसार सखी सेंटर में आइटी वर्कर का भी पद था। इसके लिए कम्प्यूटर में डिग्री या डिप्लोमा की योग्यता करने वाली महिला उम्मीदवारों से आवेदन मंगाए गए थे। इसमें डिग्री या डिप्लोमा के अंक के अलावा अनुभव में भी 20 अंक रखे गए थे । 28 फरवरी मंगलवार को इसके लिए चयन सूची जारी भी कर दी गई लेकिन मनचाहे उम्मीदवार को चयनित करने के लिए अधिकारियों ने 26 साल की उम्र वाली हेमपुष्पा को 13 सालों का अनुभव दिखाकर पूरे 20 अंक दे दिए और वह अनुभव के आधार पर दूसरे नंबर पर रहने वाले उम्मीदवार मोना मेहर से एक अंक आगे हो गई। ऐसे में इसे हेमपुष्पा को चयनित बताकर सूची भी चस्पा कर दी गई लेकिन जब मामले की पोल खुली तो विभाग ने इसमें अपनी गलती सुधारी और बुधवार को दोबारा से संशोधित चयन सूची जारी की।
इसमें हेमपुष्पा यादव के अनुभव को कम कर दिया गया और दूसरे नंबर के उम्मीदवार मोना मेहर को चयनित बताकर हेमपुष्पा को प्रतीक्षा सूची में डाल दिया है।
गड़बड़ी की जानकारी हुई तो दूसरी सूची जारी की जिसमें बदल गई स्थिति।
पहले की फोटो जिसमें हेमपुष्पा की उम्र 26 साल और अनुभव 13 साल बताया गया था।
अब दे रहे गोलमोल जवाब
महिला उत्पीड़न के मामले में प्रभावितों को आंशिक रूप से आश्रय देने के लिए सखी वन स्टाप सेंटर बनाया जा रहा है लेकिन इसके लिए की गई भर्ती में ऐसी गड़बड़ी सामने आने के बाद अधिकारी अब गोलमोल जवाब दे रहे हैं और चहेते को नौकरी देने से साफ इनकार कर रहे हैं।
जितनी उम्र ,उतना ही अनुभव
हेमपुष्पा यादव को 26 साल की उम्र में 13 सालों का अनुभव दिखाया गया था। मतलब अधिकारियों की मानें तो 13 सालों की उम्र और स्कूल की शिक्षा के दौरान ही हेमपुष्पा ने काम शुरू कर दिया था। इसी फर्जी अनुभव के आधार पर हेमपुष्पा के कुल अंक दूसरे नंबर के उम्मीदवार से एक अंक ज्यादा हो गए और उसे चयनित घोषित कर दिया गया।
5 विभागों की टीम, फिर भी गड़बड़ी
भर्ती के लिए जिला प्रशासन ने 5 विभागों की एक संयुक्त कमेटी बनाई थी। इसमें महिला बाल विकास विभाग के अलावा जिला रोजगार अधिकारी, एनआइसी के अधिकारी, डीइओ एवं जिपं सीइओ भी शामिल थी लेकिन अधिकारियों ने ऐसी गड़बड़ी नहीं पकड़ी और महिला बाल विकास विभाग ने मेरिट आधार पर चयन सूची भी जारी कर दी।
सखी सेंटर के लिए की जा रही भर्ती में ऐसी गड़बड़ी की जानकारी नहीं है। टीम में जिपं को शामिल किया गया है लेकिन इसमें नोडल महिला बाल विकास विभाग ही है।\\\'\\\' चंदन त्रिपाठी, सीइओ जिपं
अपने पसंद के उम्मीदवार को नियुक्ति देने वाली कोई बात नहीं है। चयन सूची जारी कर दी गई है। गड़बड़ी वाली कोई बात नहीं है। अनिता अग्रवाल, डीपीओ
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva